จงเสนอไอเดีย 5 ความล้มเหลวที่ Jack Ma เผชิญก่อนเป็นมหาเศรษฐีอย่างเช่นทุกวันนี้
1. แจ็ค หม่า ไม่ใช่คนหัวดีตั้งแต่เด็ก เขาสอบข้อเขียน ในการสอบเข้าเรียนหลายครั้งกว่าจะสอบได้ ทั้งวัยประถม และมัธยม ไม่มีครั้งไหนที่สอบแล้วได้ทันที ต้องมีการสอบแล้วสอบอีกเสมอ ๆ


2. ในการสอบเข้ามหาวิทยาลัย ในวิชาคณิตศาสตร์ แจ็ค หม่า ทำได้เพียง 1 คะแนน จาก 120 คะแนน ไม่ถึง 1 เปอร์เซ็นต์ด้วยซ้ำ ไม่ใช่เพราะไม่มีเวลาเตรียมตัว แต่เพราะเขาไม่ถนัดในการคำนวณ

“ผมไม่เก่งเลข และไม่เคยเรียนด้านการบริหาร แล้วก็อ่านรายงานทางบัญชีไม่เป็นด้วย” แจ็ค หม่า เคยให้สัมภาษณ์กับสื่อ


3. แจ็ค หม่า ถูกปฏิเสธจากมหาวิทยาลัย Harvard 10 ครั้ง นี่เป็นตัวอย่างของความพยายาม ที่ไม่ยอมแพ้ แม้ เขาจะสมัครไปหลายมหาวิทยาลัย แต่ก็ยังคงไม่ยอมแพ้ที่จะลองสมัครไปที่ Harvard ครั้งแล้วครั้งเล่า แต่ในที่สุด เขาก็เข้าเรียนที่ Hangzhou Normal University ซึ่งเป็นที่ที่ทำให้เขาพัฒนาทักษะด้านภาษาอังกฤษ


4. แจ็ค หม่า ถูกปฏิเสธงานถึง 30 ครั้ง หลังจากเรียนจบเขาก็ได้ยื่นสมัครงานไปหลายแห่ง แต่ทุกแห่งปฏิเสธเขาหมด เขายื่นสมัครแม้กระทั่งสมัครเป็นนายตำรวจ และเสียเวลาเฝ้ารอคำตอบทั้งวัน ซึ่งคำตอบที่ได้นั้นคือการปฏิเสธ ด้วยเหตุผลง่าย ๆ คือ เขา “ยังไม่ดีพอ” แต่สิ่งที่เขายึดถือไว้เป็นกำลังใจ คือประโยคหนึ่งจากภาพยนตร์เรื่อง Forrest Gump คือ “วันนี้มันจะเลวร้าย พรุ่งนี้มันจะเลวร้ายยิ่งกว่า แต่วันถัดไป ท้องฟ้าจะสดใส มันจะเป็นวันที่งดงาม”


5. แจ็ค หม่า สมัครงานที่ KFC ก็ถูกปฏิเสธ และเป็นการถูกปฏิเสธที่เจ็บปวดที่สุด เนื่องจาก ในวันที่เขาสมัครเข้าทำงานที่ KFC นั้น มีผู้สมัครทั้งหมด 24 คน ซึ่งมี 23 คน ได้รับเข้าทำงาน แต่มีเพียง หม่า คนเดียวเท่านั้น ที่ไม่ได้รับเลือก